જેવી શ્રાવણની સાંકળ તેવી જ વસંતની. ફાગણ, ચૈત્ર અને વૈશાખ; આ ત્રણ મહિના પહેર્યેઓઢ્યે વસંતની પુષ્પમુદ્રાનાં ચિહ્નોવાળા; બેશુમાર રંગોથી સજેલાધજેલા, પ્રખર ગરમીથી અંગ દઝાડનારા પણ સાથોસાથ અત્યંત શીતળ અને સુખકારી દક્ષિણાનિલથી ગાત્રોને સુખદાયી લાગનારા, દૃષ્ટિને ભ્રમિત કરનારા, પ્રાણીમાત્રમાં રહેલી ઉન્માદક વૃત્તિને ઉત્તેજનારા આ મહિના. એ એકબીજામાં ભળેલા છે, તો પણ ચૈત્ર એ સાચો વસંતાત્મા છે, મધુમાસ છે, ઋતુરાજ વસંતનું સ્પંદન પામતું હૈયું છે એમાં શંકાને કોઈ સ્થાન નથી. ચૈત્ર કુસુમાકર છે. મુક્તેશ્વરે કહ્યું છે, ‘પુષ્પરજમાંહે આળોટે વસંત.’ સાચે જ આ જ મહિનામાં વસંત પરાગમાં આળોટતી હોય છે. આ ઋતુરાજ, આ મધુમાસનું જ્ઞાનેશ્વરે કેવું સંુદર વર્ણન કર્યું છે ઃ